ג'ון ויליאם סטראט ריילי

ג'וֹן וִילִיאָם סְטְרָאט רֵיילִי, ידוע גם כלוֹרְד רֵיילִי (באנגלית: John William Strutt Rayleigh; 12 בנובמבר 1842 – 30 ביוני 1919) היה פיזיקאי בריטי שתרם רבות הן לפיזיקה תאורטית והן לפיזיקה ניסיונית. ריילי גילה את גז הארגון (ביחד עם ויליאם רמזי), הישג שבזכותו קיבל פרס נובל לפיזיקה בשנת 1904. נימוקי השופטים להענקת הפרס היו: "על הקביעה שלו את הצפיפויות של הגזים החשובים ביותר ועל הגילוי שלו את גז הארגון בהקשר של מחקרים אלו". כיהן כנשיא החברה המלכותית בשנים 1905–1908 וכדיקן אוניברסיטת קיימברידג' בשנים 1908–1919.

ריילי סיפק את הטיפול התאורטי הראשון בפיזור אלסטי של אור על ידי חלקיקים קטנים בהרבה מאורך הגל של האור, תופעה הנקראת כיום פיזור ריילי, ומסבירה מדוע השמיים כחולים. הוא תיאר וחקר גלי שטח רוחביים במוצקים, הנוצרים בעת רעידות אדמה (סוג של גלים סיסמיים), גלים שמכונים כעת "גלי ריילי". הוא תרם רבות למכניקת הזורמים, והציג וחקר לעומק מושגים רבים כגון מספר ריילי (פרמטר חסר ממדים המקושר להסעה טבעית), זרימת ריילי, אי יציבות ריילי-טיילור, אי-יציבות פלטו-ריילי וקריטריון ריילי ליציבות של זרימת טיילור-קואט. הוא ניסח גם את תאוריית הסירקולציה המסבירה את היווצרותו של עילוי אווירודינמי על כנף מטוס. באופטיקה, ריילי הציע קריטריון לרזולוציה זוויתית. הגזירה שלו את חוק ריילי-ג'ינס לקרינת גוף שחור קלאסית שיחקה מאוחר יותר תפקיד חשוב בהולדת מכניקת הקוונטים (קטסטרופת העל-סגול). ספרו של ריילי "תורת הקול" (1877) נחשב לטקסט קלאסי, והוא עדיין משמש כיום אקוסטיקאים ומהנדסים.

חייו 
ריילי נולד בלנגפורד גרוב, מחוז אסקס שבאנגליה. בשנת 1861 החל את לימודיו האקדמיים בטריניטי קולג' שבאוניברסיטת קיימברידג' וסיים את התואר השני ב-1868. לאחר לימודיו עבד בקולג' וב-1879 קודם לתפקיד פרופסור בכיר. בשנים 1905–1908 כיהן כנשיא החברה המלכותית.

ריילי נישא לאוולין בלפור, בתו של ג'יימס מיטלנד בלפור, חבר פרלמנט בריטי לשעבר, ולזוג נולדו שלושה בנים. ב-1873 נפטר אביו וריילי ירש את תוארו. על שמו נקראו מכתשים על הירח ועל מאדים וכן שיטת ריילי שהיא שיטת אנרגיה בתחום תורת האלסטיות.

מנת ריילי (Rayleigh quotient):

ראו גם
 זרימת ריילי
 משוואת ריילי-פלסט
 חוק ריילי-ג'ינס

קישורים חיצוניים

 אודותיו
 
 

חברי האקדמיה המלכותית השוודית למדעים
זוכי פרס נובל לפיזיקה
מגלי יסודות כימיים
פיזיקאים בריטים
סגל אוניברסיטת קיימברידג'
זוכי מדליית קופלי
זוכי המדליה המלכותית
נשיאי החברה המלכותית
זוכי פרס נובל בריטים
בוגרי בית הספר הארו
זוכי מדליית דה מורגן
זוכי מדליית אליוט קרסון
זוכי מדליית רמפורד
בוגרי טריניטי קולג' (קיימברידג')
בוגרי איטון קולג'
חברי בית הלורדים הבריטי
חברי האקדמיה למדעים ולאמנויות של גטינגן
בריטים שנולדו ב-1842
בריטים שנפטרו ב-1919